cyanic-selkie/wikianc huggingface dataset:
Circinellu
Un si sà tantu cose nant'à Circinellu s'ellu n'è chi a studiatu in Genoa è po in Roma, durante a revoluzione corsa. Vultatu in a so pieva di Vicu, diventa prete di Guagnu è si mette à u serviziu di Pasquale Paoli. A so storia cumencia in Ponte Novu. Nant'à l'altare di a so ghjesgia, ghjura di mai spone l'arme aspittendu chi a patria sìa occupata è, cù l'omi ch'ellu infiarava, si rende in Vivariu à truvà à Abatucci è li dumanda d'attaccà i francesi. A partenza di u generale u porta in a pieva soia induva, cù parenti è amichi, dà forza à a resistenza. I so fatti ruvinati, ricercatu contra soldi, rispinghje e dumande di Marbeuf à quale avarìa rispostu:"un pudè micca ghjurà fideltà à a francia senza perghjurà" parchì avìa dighjà ghjuratu nant'à i vanghjeli di stà fedu à a patria. Visticatu, si stalla in lu Fium'orbu induva, un ghjornu di 1771, hè rintracciatu mortu drent'à una sàpara d'Ania, cù u so stilettu è u so crucifissu in manu.
Siracusa
Cumune cuntigue
Avola, Canicattini Bagni, Floridia, Melilli, Noto, Palazzolo Acreide, Priolo Gargallo, Solarino.
Ghjudaisimu
U ghjudaisimu hè a tradizione, a cultura religiosa è u modu di campà di l'Ebrei, custituiti da l'eredi di l'Israeliti avendu chittatu l'antica terra d'Israel durante l'occupazione rumana ma ancu da qualche minurità cunvertite à lu filu di u tempu è mischjati à 'ssa diaspora. U ghjudaisimu hè una religione monoteista.
Siont'è i so testi fundatori, in particulare u Tanakh, a fede di l'antenati Israeliti è i so eredi, l'Ebrei, hè basata nant'à un' allianza trà Diu è Abraham, rinuvellata dopu da Mosè.
L'Ebrei fundonu u ghjudaisimu nant'à a religion abrahamica, chì fiuriscerà dopu in a Leghje Mosaica (a Torah), è scritture prufettiche (è Neviim) è l'astre Scritture (dette Ketuvim). Queste scritture sò designate sopra l'acronimu Tanakh, di u quale u testu hè a Bibbia.
'Ssa religione hè fundata nant'à u cultu di Diu, chjamatu YHWH, è chì ditene ogni putere (Elohim). Hè u transcendente Signore di i signori (Adonaï). Hè Unicu, onniputente, onnisciente, ghjustu è misericurdiosu.
U ghjudaisimu è una di è più anziane tradizione religiose monoteiste sempre praticate oghje. I valori è a storia di u populu ebreiu sò a surgente d'astre religione abrahamiche, cume u cristianesimu, l'islamu è u bahaisimu. Ma ùn hè a basa di u samaritanisimu, chì hè una tradizione israelita cuncurrente.
U ghjudaisimu oghje
Ci sò più o menu 13 millione ebrei in lu mondu, in più di 100 paesi. Di quelli, Israel hè l'unicu paese di quale a religione officiale sia u ghjudaisimu, è a religione di a maiò partita di a populazione.
Uetersen
Uetersen hè una cità di a Germania. Teni 17.865 abitanti.
Nepita
A nepita (Calamintha nepeta nepeta) hè un tipu di fiore chì face parte di a famiglia di e Lamiaceae.
Descrizzione
A nepita hè alta circa 30 à 40 cm. Fiurisce da ghjugnu à sittembri. I fiori sò turchini chjari è assai profumati.
Etnolugia
A nepita hè profumata è hè stata da sempre imprudata in a gastronumia corsa, per mette in e salse o in i tiani, in a suppa d'erbette, ma dinò in a carne, i pesci o i ligumi. A dici Paulu Simonpoli chì "Si manghjava ancu per spuntinu, cù oliu, annant'à un pezzu di pane.".
Ci conta Simonpoli chì "U Ghjovi Santu si ne mettia ind'e frittate è e bastelle cù menta è puleghju (Niolu)".
Citazione
Accade chì a nepita fussi citata in a literatura è a cultura corsa. Per indettu in sti pruverbii corsi: è in A Funtana d'Altea di Ghjacumu Thiers:
Sotillo del Rincón
hè una cumuna spagnola di a pruvincia di Soria, in a cumunità autonoma di Castiglia è León.
Francescu Caviglioli
Natu in Lopigna in lu 1898 è mortu in Balogna in lu 1931.
Incantatu da u banditismu, ghjè un guidu di Spada in lu 1924-1925, chi u feriscie à a bocca d'un colpu di fucile. Sociu cù J-B Torre, cumencia a parcittà è diventa un briacò. In lu 1930, drent'un'usterìa in paomia, tomba u mere di Rennu, chi avìa 10 figlioli. Di veranu 1931, manda una lettera à un ghjurnale nant'à chenne insulta Spada, mà un si passarà nula. In Aostu, mette a parcittori l'usteriaghji di Guagnu i Bagni. Dopu vannu, ellu, Torre è unu di i sò nipoti, à parcittà u stabilimente termale mà u direttore rifiuta di pagà è caviglioli à da mette a paùra generale tirendu nant'à facciata di u palazzu è à tombatu un aiaccinu. L'affare di Guagnu, assai parlata in a stampa, forza a direzzione di statu a fà qualcosa contra Caviglioli. U 2 di nuvembre 1931, caviglioli è i sò amichi si ritrovanu in Balogna è facenu festaccia. I giandarmi collanu è ghjunghjendu in Balogna, una fucilata cumencia, 2 giandarmi morenu, 3 sò feriti mà u banditu hè murendu.
Cateddu muntaninu
Descrizzione
U catellu muntaninu hè una spezia di batracu appartinendu à a famiglia di e Salamandridae, endemica di l'isula di Corsica. L'adulti misuranu trà 120 è 300 mm, i masci essendu di regula più chjuchi ch'è e femine. U catellu muntaninu hè di culore neru lampante incù tacche gialle annantu à u ventre. A testa hè più larga ch'è longa è di forma attundulata. 'Ssa spezia pussede ghjandule paratoide di culore giallu vivu è duie linie di ghjandule à vilenu chì correnu parallelamente annantu à i so lati ventrali.
Biolugia
U catellu muntaninu hè una spezia terrania chì si ciba par u più d'insetti, di ragni, di mulluschi terranii è di mignoculi. Campa in ambienti dinsamenti vigitalizati è tupugraficamenti cumplessi, ciò chì riduci i fluttuazioni di tampiratura.
Tassunomia
U catellu muntaninu hè statu discrittu per a prima volta da Savi in u 1838. Hè stata cunsiderata cum'è una sottuspezia di Salamandra maculosa da Bonaparte in u 1840, po cum'è una varietà di 'ssa spezia da Bedriaga in u 1883. Hà ancu statu chjamata Salamandra moncheriana da Schreiber in u 1912, ma si trattava d'un errore di dinuminazione. Fatta fine, hè stata ricunnusciuta cum'è una spezia distinta, Salamandra corsica, da Nikolskii in u 1918.
In a litteratura scentifica, sinonimi di Salamandra corsica sò:
Citazioni
U catellu muntaninu hè mintulatu spessu in a cultura corsa. Par asempiu: o in a ghjastema : Chì tù fussi natu cateddu muntaninu !
Medellín
Medellín hè una cità di a Colombia. Tene circa 2 529 403 abitanti.
Petru Borghetti
Petru Borghetti (1894-1927) hè statu un pueta in lingua corsa.
Biografia
Petru Borghetti nacque in Talasani u 14 maghju di u 1894. Scrisse e puesie in A Muvra è in L'Annu Corsu. Era impiegatu in a rigione parigina, cum'è spertu cuntabile.
Petru Borghetti morse ghjovanu ghjovanu, à l'età di trenta trè anni, u 21 marzu di u 1927.
Note
www.la-corse.org/talasani
Euproctus
Euproctus hè un genaru d' anfibii chì faci parti di a famiglia di i Salamandridae.
Ùn esisti ca trè spezii chì facini partita di u genaru euproctus:
Bălți
Bălți hè una cità di Moldavia, cù 149.100 abitanti in u 2011.
Franciu
U Franciu (simbulu Fr) hè u 87imu elementu chimicu. A so massa atomica hè 223,0197 g/mol è a so densità hè. U Franciu  hè statu scupertu in u 1939 da Perey.
Ovis musimon
In Corsica
A sottuspezia particulari di muvra chì hè prisenti in Corsica hè Ovis gmelini musimon.
Tràpani
Tràpani hè una cumuna è una cità taliana, capilocu di a pruvincia omonima in Sicilia.
Cumune cuntigue
Buseto Palizzolo, Calatafimi Segesta, Erice, Marsala, Paceco, Salemi, Valderice.
Genealogia
A genealogia cerca l'antinati paterni e materni di una persona. Bisognu à cunnosce i documenti chiesali, quelli di u statu civile o di u rigistramentu.
Si pò fà una genealogia per falata: partendu di una persona morta da longu tempu si cerca i so figlioli, figliulini, pufigliulini ecc. E po ci é a genealogia per cullata chì parte da una persona, ancu viva, è si ricerca i so antichi.
Panterina
A Panterina (o Pantirina) (Amanita pantherina) hè un tipu di fungu chì face parte di a famiglia di l' Amanitaceae. Hè un fungu moltu cumunu, ma tossicu è vilenosu, chì pò ancu pruvucà a morte. U pede hè longu sin'à 10-12 cm. U culore hè brunu. A panterina hà un anellu più o menu ampiu, biancu, piuttostu bassu. Crece da l'estate à l'auturnu.
In Corsica
A panterina hè cumuna in Corsica.
Soliedra
hè una cumuna spagnola di a pruvincia di Soria, in a cumunità autonoma di Castiglia è León.
Suellacabras
hè una cumuna spagnola di a pruvincia di Soria, in a cumunità autonoma di Castiglia è León.
17 di marzu
U 17 di marzu hè u 76u ghjornu di l'annu (u 77u sì hè bisestile) in u calendariu gregurianu. Restanu 289 ghjorni à a fine di l'annu.
Morti
- 1406 - Ibn Khaldun, scrivanu arabu.
Ghjuvannali
A duttrina riligiosa e suciale tene nant'a puvertà è u datu di soiu. I Ghjuvannali eranu cuntrarii a a ierarchia chjesale dicendu ch'ella era à l'oppostu di u missaghju di Ghjesù. Dicìanu di più chì un ci vulìa micca avè affare soie è chì tutt'a roba divìa esse cummuna.
In 1352, u vescu d'Aleria scumunicheghja ssi "eretichi" è à a fine di l'annu 1352, dumandanu è ottènenu a sciolta di a scumunicazione dumandendu a l'arcivescuvu di Pisa.
Mà in 1354, un pocu prima à a so morte, Signoremeiu Raimondu, vescuvu d'Aleria, s'indirizza a Papa Innocentu VI è li parla di ghjuvannali, li dice ch'elli sò rètichi è chi ùn rispetanu micca l'autorità viscuvile. Innocentu VI, cufidente in lu sò raprisentente, i scumunicheghja dinò. U sò successore, Urbanu V, mantene a scumunicazione è manda un legatu in Corsica. Stu legatu puntificale, chi t'a lu sustegnu di i sgiò lucali, fà una cruciata santa militaria in u rughjone di Carbini è in a Piaghja Urientale. In nome di a Chjesa, di 1363 sin'à 1364, in Carbini, Ghisoni è d'altri paesi, stirparanu 200 Ghjuvannali, donne è zitelli a listessu livellu ca l'omi. Certi, vulendu tene a sò cuscienza, cascaranu l'arme in manu. L'ultimi Ghjuvannali saranu brusgiati in Ghisoni, in pedìzzolu a i monti Kyrie Eleison è Cristie Eleison.
In circa l'annu 1372 l'ultimi Ghjuvannali sò ammazati vicinu à u conventu San Francescu di i Piazzali in Alisgiani.
U gruppu Canta U Populu Corsu a Scrittu è cantatu "Ghjuvannali" nant'u dischettu "Rinvivisce".
Citazione
Accade chì i Ghuivannali fussini citati in a cultura corsa. Par asempiu in a ghjastema:
Tirà u ghjaddu
Tirà u ghjaddu (o tirà u ghjallu) hè una tradizioni di Corsica. U ghjornu di u Marti grassu, i sculari vani à a scola incù un ghjaddu infrisgittatu è u tirani in iscola. U ghjaddu corri è tutti cercani di chjappà lu. Dopu u maestru ùn faci micca scola. Hè una tradizioni chì hè sempri viva, ma micca diagnalocu in Corsica, sopratuttu in u sartinesu, in a rigioni di Portivechju è di Bonifaziu.
Cristiano Ronaldo
Cristiano Ronaldo dos Santos Aveiro (prununzia: ) (natu in u 1985) hè un ghjucadore di pallò purtughese.
Radiu
U Radiu (simbulu Ra) hè u 88imu elementu chimicu. A so massa atomica hè 226,0254 g/mol è a so densità hè 5,50 g/cm3. U Radiu  hè statu scupertu in u 1898 da Marie è Pierre Curie.
Tajueco
hè una cumuna spagnola di a pruvincia di Soria, in a cumunità autonoma di Castiglia è León.
Sciappapetra
A sciappapetra si trova in l'ariali di u Mari Tarraniu.
In Corsica
L'arba sciappapetra hè abbastanza cumuna in Corsica. U nomu corsu veni da u fattu ca a pianta hè rinumata par "sciappà a petra", vena à dì truncà è caccià i calculi, i cuncressioni minerali chì si formani in i rena o in a buscica. L'arba sciappapetra hè ancu chjamata a spaccapetra, chì t'hà listessu significatu. Ma par via di 'ssa prubità chì hè cunnisciuta ancu fora di Corsica, l'arba sciappapetra hè sradicata troppu suventi è diventa più rara. Par coglia la, ci voli à taglià la, lachendu a so radica in terra, è micca à sradicà la.
Si dici dinò (Conrad 1981) chì Nabulionu, chì suffria da i calculi, rigrittia d'ùn truvà l'arba sciappapetra in Santa Elena.
Atlanta
Atlanta hè a capitale è a cità più grande di a Georgia in i Stati Uniti d'America.
Tene 519.145 abitanti.
Ecunumia
Hè cunnisciuta per esse a sede di a Coca-Cola è di a CNN.
Trasporti
L'aeroportu di a cità, u Hartsfield-Jackson Atlanta International Airport, hè statu in u 2005, u 2006 è in u 2011 u più chì hà avutu trafficu in u mondu pè numaru di passaghjeri.
Large
U large (o làriciu) (pinus nigra laricio) hè una sottuspezia d'arburu chì faci partita di a famiglia di i Pinaceae.
U large hè altu sin'à 50 metri. U fustu di u large hè drittu drittu.
In Corsica
Pinus nigra subsp laricio var corsicana : u large, u làriciu
Muvra
A Muvra (Ovis gmelini musimon) hè un animali chì faci partita di a famiglia di i Bovidae. Tutti i muvri chì si trovani in Auropa uccidentali sò di sterpa corsa o sarda. A muvra hè un animali emblematicu di a Corsica. U masciu si chjama u muvronu, a femina si chjama a muvra, i chjuchi sò u muvreddu è a muvredda. U masciu ghjovanu hè l'arghjetu.
Discrizzioni
A muvra corsa hè più chjuca cà l'altri muvri d'Auropa (da 60 a 75 centimetri). Pesa da 25 à 35 chilò par a muvra femina è da 35 à 50 chilò par u muvronu. U corpu hè cortu ma eliganti. A coda hè corta corta. U muvronu hà i corra inturchjulati (da 80 à 90 centimetri). A muvra t'hà i corra fini è pochi incurvati ; coprani à mità di i muvri femini. U pilamu hè brunu scuru ma più chjaru d'istati. Masciu è femina sò facciati è portani tremindù una tacca bianca, carattaristica di a razza, annantu à a "sedda". I sterchi s'assumigliani à quiddi di i capri salvatichi. U vaghjimu hè a staghjoni di "l'amori". Si vedi tandu lotti viulenti trà i masci, di radu murtali. U muvronu t'hà un carrataru suciali. D'inguernu ancu a nivi u gruppu di muvri impiaghja. Di branu, i femini catiddighjani d'un solu chjucu par annu. D'istati i muvri coddani in alta muntagna. A muvra hè vegetariana : "l'arba muvredda" (Armeria multiceps) custituisci l'escinziali di a so alimentazioni. I muvri t'hani pochi numichi : l'acula, a vulpi, u ghjacaru.
Prutizzioni
A muvra hè prutettu da :
In Corsica
Ovis gmelini musimon hè a sottuspezia particulari di muvra chì hè prisenti in Corsica. A muvra hè una parti maiò di u patrimoniu naturali è culturali di l'isula. In Corsica, i muvri si trovani in trè loca : Bavedda, u Monti Cintu è Lonca-Lindisoni. Stani da 300 à 2500 metri, in i scodda. Oghji a pupulazioni in Corsica hè stimata à 1000 animali.
A muvra hè mintuvata à spissu in a tupunimia corsa: Muvrella, a Punta Muvrareccia.
Barack Obama
Barack Hussein Obama II (natu u 4 agostu 1961, Honolulu, Hawaii) hè statu u 44imu Prisidente de i Stati Uniti d'America da u 2009 à u 2017. Hè u prima americanu di culore è u prima à esse natu in Hawaii.
Biugrafia
Obama hè statu dinù u più ghjovane senatore di i Stati Uniti d’America, di u statu d'Illinois, da ghjennaghju 2005 à a so demissione dopu à l'elezzione di prisidente in nuvembre 2008. U 9 ottobre 2009, Obama hà vintu u Premiu Nobel per a Pace.
Anassimandru
Anassimandru di Miletu (in grecu anticu Ἀναξίμανδρος (610 AC – versu 546 AC) hè un filosofu grecu presocraticu. Hà succidutu à Tales com'è maestru di a scola milesiana, è hè avutu Anassimenu è Pitagoru frà i so allevi.
Anassimandru hè cunsidaratu com'è u prima filosofu à avè nutatu i so travagli par iscrittu. Solu un frammentu hè statu cunsirvatu, ma cuncerna a filusufia, l'astronomia, a fisica, a giumitria è ancu a giugrafia.
U crateriu lunariu Anassimandru fù numinatu in l'anori di u filosofu.
Biugrafia
Anassimandru era u figliolu di Praxiadès. Hè natu in Miletu duranti a terza annata di a 42esima ulimpiata (610 AC). Sionti Apollodoru d'Atene, t'avia sissanta quattri anni in a siconda annata di a 58esima ulimpiata (547-546 AC) è morsi pocu dopu.
In i so Discorsi, Temistiu mintuveghja chì Anassimandru saria statu « u prima di i Grechi cunnisciuti à publicà un opara scritta annantu à a natura ». I so documenti sariani dunqua stati frà i primi scritti grechi publicati in prosa. À l'ebbica di Platone, a so filusufia era stata sminticata, è i frammenti chì ci fermani avali si trovani ind'è Aristotele o Tiufrastu.
In i Viti, duttrini è sintenzi di i filosofi illustri di Diogene Laërce, hè mintuvatu un fattu ridiculu chì cuncerna Anassimandru : avendu amparatu chì i ziteddi u biffavani quand'eddu cantava, avaria rispostu tandu chì li ci vulia à amparà à cantà megliu par i ziteddi.
Cusmulugia
Anassimandru fù u prima à cuncipiscia un mudeddu miccanicu di l'universu.
À l’urighjina, dopu a siparazioni di u caldu è di u fretu, una sfera di focu s'hè furmata chì hà inturniatu a Terra com'è a scorza d'un arburu. Issa sfera di focu s'hè sdrisgiuta dopu par furmà u restu di l'universu. Di listessa taglia ch'è a Terra, u Soli era dunqua u focu chì si vidia à traversu un tafonu annantu à a rota a più luntana è una eclizza currispundia à a sarratura d'issu tafonu.
Prividimentu d’un terramutu
In a so opara filusofica De a divinazioni (I, 50, 112), Ciciaronu conta chì Anassimandru avaria cunsigliatu à l'abitanti di Lacedemona d’abandunà a so cità è i so casi par passà a nuttata in campagna incù i so armi, parchì un terramutu si priparava. A cità s’hè sfundata dopu da veru.
Caracutellu
U caracutellu hè un arburettu chì face parte di a famiglia di e Liliaceae. U caracutellu hè ancu chjamatu u pugnitopu o u tancu tupinu.
U caracutellu hè ancu cultivatu cum'è pianta d'urnamentu, in particulare mentre e feste di Natale.
Discrizzione
U caracutellu hè una spezia d'arburettu appartinendu à a famiglia di l'Asparagaceae. 'Ssa pianta arbustiva, originaria di e rigione mediterranie, si caratterizeghja da i so cladodi à forma di casce persistente è zimbrunute, è ancu da i so fiori è i so frutti rossi.
U caracutellu hè un arbustu à crescita lenta, pudendu aghjunghje un'altezza da 0,5 à 1 metru. I so piccioli portanu cladodi, rami sciacciati è zimbrunuti, chì s'assumiglianu à casce è assicuranu a fotosintesi. E sputiche casce di a pianta sò ridutte à scaglie pocu visibile à a basa di i cladodi. U caracutellu tene e casce. E casce sò dure è punzicute. E so fiore sò verdicce. U fruttu hè un bagu rossu rossu. U nome corsu vene da u fattu chì u caracutellu s'assumiglia à u caracutu, ma hè più chjucu.
I fiori sò chjuchi, di regula verdi o biancastri è appariscenu dirittamente annantu à i cladodi. U caracutellu  hè una pianta dioïica, ciò chì significheghja ch'è i fiori masci è femini si trovanu annantu à individui distinti. I fiori masci prisentanu 3 stamine, mentre ch'è i fiori femine pussedenu un ovariu singulu è un stile cortu. I frutti sò baghi rossi, isferichi è carnuti, chì appariscenu di vaghjimu è d'inguernu.
Ripartizione
U caracutellu  hè per u più prisente in e rigione mediterranie, stindendu si da u sudu di l'Europa, in particulare a Spagna, l'Italia, a Grecia è a Turchia, insin'à u nordu di l'Africa, in particulare à u Maroccu, in Algeria è in Tunisia. Omu u trova ancu in certe rigione di l'Oriente Vicinu, cum'è l'Iranu è Israele.
'Ssa pianta si scontra di regula in i boschi, a buscaglia è l'arici di fureste, induve ella pò benefizià di a prutezzione di l'arburi è arbusti vicini. Nasce in i lochi freschi, à l'inverciu. Priferisce i terre appena acide o neutre, è si sviluppa in zone esposte à meza ombra o à l'ombra. A spezia pò esse truvata à altitudine andendu da u livellu di u mare sinu à à l'incirca 1500 metri.
U caracutellu hè una spezia prutetta in certe rigione di a so area di ripartizione, per u più per causa di a distruzzione di u so ambiente è di a racolta eccessiva di i so frutti per a decurazione. Misure di cunsirvazione, tale a messa in piazza di riserve naturale è di prugrammi di sensibilisazione à a prutezzione di 'ssa spezia, sò necessarie per prisirvà è risturà e pupulazione di caracutellu.
In Corsica
U caracutellu hè cumunu in Corsica. S'usava u caracutellu per pruteghje a roba cum'è u casgiu o a roba purcina è impidisce i topi d'avvicinà si. Per quessa, s'usava dinò a raza. Difatti, u caracutellu hè ancu chjamatu u pugnitopu o u tancu tupinu (in u Sartinesu).
Frati è a Sora
U Frati è a Sora (o u Frate è a Sora) sò un paghju di stantari di Corsica. Sò stati discritti pà a prima volta da Mérimée in 1836. Si trovani accantu u stradonu naziunali N196, trà Prupià è Sartè, in Ghjumenta Russa, à 5 chilomitri da Sartè. Sicondu Mérimée, u locu era chjamata I Stantari, à l'ebbica.
Ci hè dinò una lighjenda assuciata incù u Frati è a Sora: a lighjenda di u Frati è a Sora. Dici a lighjenda chì u Frati è a Sora erani un omu è una donna chì s'erani ingaghjati prima in a rilighjoni. Ma hè successu chì a Sora è stata sidutta da u Frati è ch'iddi sò scappati insemu. Tandu, sient'è a lighjenda, sò stati puniti da u Distinu è sò stati pitrificati. Hè cussì chì sò firmati stantari.
Crunulugia
U Frati è a Sora sò dui stantari chì sò stati discritti da Prosperu Mérimée, in i so Noti d'un viaghju in Corsica, publicatu in 1840. In a sizioni intitulata "Stantari di u Rizzanesu", Mérimée discrivi a so visita di u Frati è a Sora: "''Dui altri stantari, ma ritti, si vedini à circa una lega di Sartè, annantu à a riva manca di u Rizzanesu è à u cantu di a strada di Prupià. U locu si chjama "I Stantari". I dui cantona sò inchjinati, unu versu quidd'altru. U più maiori, altu trè metri, hè un pocu più largu in fondu cà in testa, a quali par appuntu m'hè parsa sciappata par via di un accidenti. Hè à pocu pressu quatratu, u latu misurendu circa 0,85 m. Quidd'altra stantara, grossa listessa, un dipassa micca 1,60 m. Sò alluntanati da 0,50 m. Trà i dui cantona ritti, ci n'hè un terzu, chì hè guasi più maiori cà i dui pricidenti, ma sdragatu in terra. Pò ancu essa un frammentu di una di i dui Stantari."
Citazioni
U Frati è A Sora sò mintuvati calchì volta in a cultura corsa. Par asempiu in a canzona U Frati è A Sora di Svegliu d'Isula:
Littiratura
A littiratura (o litteratura) hè un cumplessu di scritti, sia in prosa sia in versi, chì sò assuciati à una lingua specifica o à un periudu storicu-culturali, chì t'hani un valori artisticu o esteticu.
À spessu incù a parolla littiratura si difinisci un complessu d'opari chì trattani un sughjettu particulari. Cusì si pò parlà di littiratura scentifica, littiratura riligiosa, littiratura militanti, littiratura musicale, littiratura erotica, ecc.
U carattaru distintivu chì ci parmetti di parlà di una littiratura (latina, taliana, americana, inglesa, spagnola, ecc.) hè a lingua.
Storia
U primu testu stampatu in lingua corsa hè u serinatu di Scappinu (opera sana hè a Dionomachia scritta in talianu da Salvatore Viale) in 1817.
Ponte di Rialtu
U ponte di Rialtu (o Ponti di Rialtu) hè un di i quattru ponti, incù u ponte di l'Accademia, u ponte di i Scalzi è u ponte di a Custituzione, chì attraversanu u Canal Grande, in a cità di Venezia. Di i quattru, u ponte di Rialtu hè u più anticu è per sicuru u più famosu.
Storia
Sicondu e cronache, u prima passaghju annantu à u Canal Grande era custituitu da un ponte di barche. Un ponte veru è propriu, postu annantu à pali di legnu, fù custruitu da Nicolò Barattiero sottu u dogatu di Bastianu Ziani o di Orio Mastropiero (in a siconda mità di u seculu XII) è assunse u nome di "ponte di a Muneta" vistu chì, à l'estremità orientale di l'opera, surghjia l'antica zecca (u stabilimentu induv'ellu era stampata a muneta).
A criscente impurtanza di u marcatu di Rialtu annantu à a sponda orientale di u canale fece cresce u trafficu annantu à u ponte situatu in a vicinanza. Intornu à u 1250 fù sustituitu da un ponte di legnu strutturale. A struttura era custituita da duie rampe inclinate chì si cunghjunghjianu sicondu una sezzione cintrale mobile, chì pudia esse alzata per permette u passaghju di e nave più alte. Data a stretta assuciazione incù u mercatu, u ponte cambiò nome è divintò "Ponte di Rialtu". In a prima mità di u XV seculu longu i lati di u ponte fubbenu custruite dui file di negozii. E risorze indutte da l'affitti, riscosse da a tisureria di statu, cuntribuiscìanu à a manutenzione di u ponte.
In u 1310 u ponte fù dannighjatu in u corsu di a ritirata di i rivultati vidati da Bajamonte Tiepolo. In u 1444 dinù affundò sottu u pesu di a grande folla adunita per assiste à u passaghju di u curteghju di a sposa di u marchese di Ferrara. Un altru affundamentu avvense in u 1524.
Fonte
'Ss'articulu pruvene in parte o in tutalità da l'articulu currispundente di a wikipedia in talianu.
Mari Mortu
U Mari Mortu (ò Mare Mortu) (in ebraicu: ים המלח‎[?], Yam HaMelah, littiralamenti mari di u sali è in arabu: البحر الميت‎) hè - prubbiamenti - un lavu situatu in u vicinu Urienti trà Israeli, a Cisgiurdania è a Ghjordania. Chjamatu anticamenti Asfaltidi, u mari Mortu si trova in a diprissioni più prufonda di a Terra.
Discrizzioni
Hè un mari chjusu chì hà com'è immissarii l'acqui di u fiumu Giurdanu, di u fiumu Arnon è di altri corsi d'acqua di minori impurtanza, senza avè parò alcunu emissariu, risultendu dunqua un bacinu endureicu. Suddivisu in dui bacini distinti, quiddu supiriori di prufundità elevata, mentri quiddu infiriori ùn hà mai suparatu i 2 metri di prufundità massima; quist'ultimu hè oghji guasi assicatu, mantinutu in vita sulamenti da un canali scavatu apposta à traversu u spartiacqua (oltri ch'è spuradicamenti alimintatu da u Wadi Araba). A carattaristica particulari di u mari Mortu hè ch'è l'acqua hè nutevulamenti salata, a causa di a forti evapurazioni, è quissa ùn accunsenti alcuna forma di vita fatta eccezzioni par parechji tipi di batterii, da a quali diriveghja u nomu mari Mortu.
A so salinità aumenta incù a prufundità. A superficia hè a parti menu salata, diluita da l'acqui di u Giurdanu chì trovani difficultà à falà in i strati più bassi chì sò più densi: scindendu a 40 m di prufundità, a salinità diventa di 300 g par ogni chilugrammu di acqua, circa 8 volti quidda di l'uceani (a quali salinità media hè para a circa 38 g par chilugrammu d'acqua). Versu i 100 m di prufundità a salinità aumenta a 332 g par ogni chilugrammu di acqua, saturendu si: u sali precipiteghja è si accumuleghja annantu à u fondu di u mari. L'acqua di u Mari Mortu, incù dinsità di 1,24 kg/L sempri à causa di l'elevata salinità, parmetti à chiunqua di gallighjà senza alcunu sforzu, mentri rendi moltu difficiuli a pratica di u notu, in quantu si emerghji troppu da l'acqua. L'acqui di u Mari Mortu sò usati par a pruduzzioni di clururu di putassiu sii da sucità israiliani ch'è giurdani: sò ancu estratti bromu è magnesiu, di i quali u mari hè riccu. L'estrazioni hè fatta partendu da i salini, visibili da u spaziu in l'estremità sudu di u mari Mortu. I so acqui erani cunnisciuti finu da i tempi di i Rumani è sò sfruttati sempri oghji, par i so qualità curativi, soprattuttu par i malatii di a peddi: u bassu liveddu di raghji UV è l'altu tassu di ossigenu sò ottimi par a saluta, l'alta cuncintrazioni di minirali, trà i quali u calciu è u magnesiu, chì sò utuli rimedii contru l'allirgii è l'infizzioni di i vii rispiratorii, u bromu chì faciliteghja u rilassamentu, l'iodu chì hà effetti benifichi nantu à i disfunzioni ghjandulari è a fanga par a cura di a peddi.
Priculu di scumparsa
Sicondu u duttori Alon Tal, u Mari Mortu stà scumparendu, in quantu, essendu eddu u puntu più bassu di a superficia terrestra hè ancu unu trà i più caldi, a cunsiguenti nutevuli evapurazioni ùn hè micca abbastanza cumpinsata da l'afflussu di l'acqui di u Giurdanu è di l'altri più aridi corsi d'acqua: a parta da a mità di u seculu scorsu, quandu i paisani israiliani è giurdani cumincetini à divià l'acqui di i fiuma, soprattuttu di u Giurdanu, par usu agriculu, a purtata di u Giurdanu s'hè ridutta di u 10% rispettu à a so purtata naturali. Inoltri l'industrii giurdani è israiliani di u carbunatu di putassiu chì si trovani in a rigioni miridiunali di u mari Mortu esaspireghjani a calata di u liveddu di u lavu, chì s'hè dighjà abbassatu di circa 27 metri. Sò stati studiati diversi suluzioni par rialzà u liveddu di u lavu è, nonustanti l'oppusizioni di l'ambientalisti, à u mumentu, a Banca Mundiali hà assignatu 15 milioni di dullari americani par u studiu di fattibilità di un culligamentu cù u mari Rossu, battizatu "Cunduttu di a Paci", chì incanalaria l'acqua à Aqaba è a purtaria à i spondi miridiunali di u mari Mortu, incù pruduzzioni di energia elettrica, è incù un impiantu di dissalinisazioni chì furnisciaria l'acqua à Amman, incù un costu privistu di circa 5 miliardi di dullari americani. L'oppusizioni ambientalista hè duvuta à una privisioni di pussibuli innaturali riazzioni chimichi di l'acqui è ancu à u fattu chì a zona hè altamenti instabuli puliticamenti.
Fonti
'Ss'articulu pruveni in parti o in tutalità da l'articulu currispundenti di a wikipedia taliana.
Creta
Creta (in grecu Κρήτη, Kriti), officialmente Periferia di Creta (in grecu Περιφέρεια Κρήτης, Perifèria Kritis) hè un' isula di u Mare terraniu è una periferia greca di 623,065 abitanti, u capilocu essendu Candia. U territoriu regiunale hè custituitu guasi intiriamente da l'isula omonima, a più grande isula di a Grecia è a quinta 8,261 km2) per grandezza frà quelle di u Mare terraniu, dopu à Sicilia, Sardegna, Cipru è Corsica; u restu di u territoriu di a periferia hè custituitu da un grande numeru d'isule minore è isulotti chì circondanu l'isula maestra, trà a Gozzo, u puntu più miridiunale di l'Europa fisica. Creta hè distante di circa 95 km da a Grecia cuntinentale è custituisce a limita meridiunale di u mare Egeiu è quellu settentriunale di u mare Libicu.
A suddivisione amministrativa hè ripartita in 24 cumuni (dhimi) distribuiti in quattru unità perifiriche chì anu per capilocu Candia, A Canea, Lasithi è Rethymno; u territoriu intieru currisponde à una di i 7 diocesi istituiti incù u prugramma Callicrate, è ancu à a chjesa ortudossa di Creta, retta in statutu di meza autunumia da un arcivescu ma posta sottu a ghjurisdizione di u Patriarcatu ecumenicu di Custantinopuli.
Trà u III è u II millenniu a.C. l'isula fù u centru di a civiltà minoica, chì fù trà e prime civiltà avanzate d'Europa, chì avia in Cnossu, Cidonia è Festo i so centri principali. In u corsu di i seculi fù cunquistata è abitata da micenii, grechi, rumani, bizantini, musulmani andalusi, veniziani, è turchi ottumani finu à l'unificazione definitiva incù u statu grecu in u 1913.
Creta hè trà e principale distinazione turistiche di a Grecia per via di i numerosi siti archeulogichi è naturalistichi è per u so patrimoniu culturale specificu, espressu à traversu parechje spicificità linguistiche, litterarie, musicale è gastrunomiche.
Geugrafia fisica
Creta hè a quinta isula più vasta di u mare terraniu è si trova à u sudu di a terraferma greca: Capu Tripiti annantu à l'isula di Gavdos hè u puntu più miridiunale di a Grecia.
U nome di l'isula pruvene da a prisenza di una grandissima quantità di creta (o arzilla, materiale imprudatu da l'abitanti per custruisce utensili è vasi). Hà una forma stretta è longa è sipara u mare Egeiu da u mare Libicu. U so terrenu hè in massima parte muntosu è e pianure custituiscenu una percentuale minore di u so territoriu. Frà quelle a più impurtante hè a piana di Messarà, posta in a zona centru-meridiunale.
Trà i massicci muntosi i più impurtanti sò:
E coste sò in generale moltu frastagliate ma esistenu prufonde differenze trà a costa settintriunale è quella meridiunale. A prima hè più dinsamente pupulata per via di e catene custiere chì falanu più pianu versu u mare. A siconda invece hè per u più ripida è hà un clima moltu più asciuttu è hè stata sempre pocu pupulata.
Origine
A prima civiltà mediterranea ricolla à l'età di u bronzu in circa 3000 a.C., è fù definita "minoica", termine derivatu da Minossu è inventatu da l'archeulogu britannicu Arthur Evans, chì fece cunnosce a cità di Cnossu in Creta. A pusizione geugrafica vantaghjosa di l'isula favurì u sorghje di un imperu marittimu chì da u Mare Egeiu cuntrullava una reta cummerciale chì righjunghjia l'Egittu, a Siria, e rigione situate à u nordu di u mare Neru è l'Occidente.
A civiltà critesa prisenta una scrittura ieroglifica cuneiforme dinuminata "lineare A", chì, à a differenza di a scrittura "lineare B" micenia, ùn hè stata ancora dicifrata; una tistimunianza di sta scrittura hè a tavuletta di Festo. U centru ecunomicu è puliticu di Creta eranu i palazzi. Pudemu benissimu capisce ch'è a pupulazione ùn era micca disposta à fà a guerra, postu ch'è e cità ùn eranu micca prutette da muri. L'affreschi ritruvati in i palazzi (com'è in u casu di Cnossu) ci mostranu scene di ceremonie riligiose, prucissione, cumpetizione trà atleti (a più famosa era quella di u saltu di u toru) chì ancu e donne ci pudianu participà com'è ancu in vesta di sacirdutesse è in e prucessione è decurazione incù elementi naturalistichi. Si pinsava ch'è à l'iniziu si fusse sviluppatu un cultu di a vegetazione. Molti sò infatti i santuarii naturale com'è e grotte, fonte è monti, postu ch'è à l'iniziu e cirimonie riligiose si svulghjianu à l'apertu, à cuntattu incù a natura. Solu dopu parechji lucali fubbenu didicati à u cultu ancu à l'internu di i palazzi. nantu à e divinità minoiche si sà pocu: l'unica figura ritruvata hè feminile è hè ritratta in tanti piccule statuette. In ella i studii ricunnoscinu a grande dea matre chì incarna a fertilità; hè accumpagnata à spessu da sarpe, lioni è acelli.
A dicadenza di i Critesi
A Thera, oghje Santorini, intornu à u 1600 a.C. esplose un vulcanu. Suvitò una seria di terramuti ch'è ancu Creta risentì, da quellu mumentu principiò a so dicadenza, di a quale ùn sò micca cunnisciute e raghjone. In u 1400 a.C. circa, Creta ùn pobbe micca resiste à l'invasione di i Micenii, un populu bellicosu di a cità di Micene, posta in u Pelopunnesu: u grande palazzu di Cnossu fù di novu distruttu è ùn fù più ricustruitu.
Periodu rumanu è bizantinu
L'eserciziu di a pirateria purtò Creta in cunflittu cù i Rumani. Quintu Cecilio Metello a cunquistò in u corsu di una campagna contru à i pirati da u 69 a.C. à u 67 a.C.. In u 34 a.C., dopu à a Dunazione d'Alissandria, l'isula fù ciduta da Marcu Antonio à Cleopatra d'Egittu; fù dopu cunquistata da Ottaviano, dopu à a battaglia d'Azio contru à a flotta egizziana. Incù a riforma augustea di u 27 a.C. fù incurpurata in a pruvincia di Creta è Cirene è incù a riforma diuclezianea fù di novu siparata è fece parte di a prefettura à u pretoriu d'Illiricu, Italia è Africa. Incù a spartizione definitiva di l'imperu à a fine seculu IV d.C. Creta fù integrata in l'Imperu bizantinu.
Duminazione araba
Creta subì a duminazione araba da u 826 à u 961, annu chì fù ricunquistata da u generale bizantinu Niceforo Foca, destinatu dopu à cullà annantu à u trone imperiale.
Periodu venizianu: Candia
In seguitu à l'evvenimenti di a Quarta cruciata fù occupata da i Veneziani da u 1204 à u 1669 è chjamonu l'isula com'è a so capitale, Candia. Eretta à ducatu annantu à u mudellu di a Ripublica di Venezia in u 1212, fù divisa in feudi racolti in sei rigione, ognuna essendu assignata à culoni di un di i sestieri di Venezia. U guvernu autunomu di l'isula fù inoltre urganizatu annantu à u mudellu di quellu venizianu, à traversu un sistemu d'assemblee.
Cumune
In seguitu à a riforma in vigore dapoi u 1a ghjinnaghju 2011 Creta hè divisa in e siguente cumune:
Prefetture
In u sistemu anticu di suddivisione amministrativa, Creta ùn era micca divisa in 4 prefetture chì currispondenu à l'attuale unità perifiriche.
Ecunumia
A Grecia hà una tradizione agricula, ma dapoi l'anni sissanta hà scumpiitu un nutevule sforzu d'industrialisazione chì l'hà permissu d'esse ammissa à a Cumunità ecunomica eurupea. In u sittore industriale hà avutu infatti un forte sviluppu in particulare in u sittore tessile (soprattuttu u cutone, ma dinù e fibre sintetiche) in u sittore alimintare (industrie vinicole, zuccherifiche, oleifiche, birrifiche) è in a manifattura di u tabaccu.
U pruduttu principale hè u frumentu, ma sò cultivati ancu l'orzu, u granone, u risu è a vena. L'oliu d'alivu hè una pruduzzione impurtante per a Grecia (hè u terzu pruduttore à u mondu), inoltre pruduce uva (da a quale si ricavanu vini, rinumati ancu à l'esteru) è l'agrumi, distinati in bona parte à l'espurtazione.
Aeruporti
Nantu à l'isula ci sò sei aeruporti frà i quali trè anu un trafficu cummerciale :
Fonte
'Ss'articulu pruvene in parte o in tutalità da l'articulu currispundente di a wikipedia in talianu.
Esiodu
Esiodu (in grecu anticu Ἡσίοδος / Hesiodos, in latinu Hesiodus; VIII seculu à.C. - VII seculu à.C.) hè statu un pueta grecu anticu, chì i so opari sò fatti ricuddà à u periodu trà a fini di l'VIIIu seculu è u principiu di u VIIu seculu a.C.
Biugrafia
Ùn s'hè micca sicuru s'è Esiodu hè natu à Cuma, cità eolica di l'Asia Minori, o à Ascra, in Beozia. Quistu parchì u babbu di u pueta emigrò da Cuma à Ascra par fughja a puvartà. S'è Esiodu fussi natu à Cuma ùn si spiigaria micca parchì eddu afferma d'avè scumpiitu un solu viaghju par mari in tutta a so vita, quiddu à traversu l'Euripu par ricà si in Eubea, alminu ch'eddu avissi cunsidaratu nullu u viaghju da Cuma versu Ascra parchì era troppu chjugu par consirvà ni calchì ricordu. Par quantu riguarda a data di nascita, fin da l'antichità ùn si sà incù pricisioni s'eddu parlò com'è pricidenti, cuntimpuraneu o pustiriori à Omeru. Erodutu risolsi u prublemu considarendu li tremindù cuntimpuranei. Eppuri presi parti à i festi in onori di u principi Anfidamanti in l'isula di Eubea, induva participò à una cumpetizioni in a quali ottensi a vittoria è un tripedi in premiu. Hè dunqua ricunnisciuta da i critichi muderni a cullucazioni di Esiodu intornu à u principiu di u VII seculu a.C. (nittamenti succissivu à Omeru). A cumpetizioni trà Omeru è Esìodu dà inveci una tistimunianza tuttu à fattu suspetta di a cuntimpuraneità di i dui pueti. I dati biugrafichi ci pruvenini inveci da i so opari stessi. Figliolu di u cummircianti marittimu Dios, urighjinariu di a Cuma eolica in Asia Minori, custrettu à cullucà si in Beozia par via di un' attività faddita, dici eddu stessu ch'eddu ùn si n'intindia micca in u mari è a navigazioni, parchì feci una sola travirsata in a so vita, quidda di l'Euripu, da Aulidi à Calcidi in Eubea par i festi d'Anfidamanti. Par stu mutivu i critichi cunsidareghjani com'è impussibili a nascita in a cità d'urighjina di u babbu (ùn avendu fattu ch'è quidda travirsata è micca u passaghju da Cuma à Ascra), è vedini com'è cità nativa Ascra stessa, ancu s'è l'affirmazioni d'Esiodu ùn saristi micca in cuntradizioni incù a so nascita in a Cuma eolica (a travirsata infatti avaristi pussutu essa scumpiita da un Esiodu sempri criaturu à u seguitu di u babbu). Tramutatu si cusì in Beozia, u babbu duviti divintà un agricultori è, nantu à i so ormi, divintò puri Esiodu, tantu ch'è l'Opari è i ghjorni dani una discrizzioni dittagliata di a vita campagnola di quiddu tempu. À a morti di u babbu, u patrimoniu fù divisu trà eddu è u so frateddu, Perse, chì dopu à avè dilapidatu tutta a so parti, riiscì par via d'una tracca à impussissà si di a parti di Esiodu (grazia à un prucessu ghjudiziariu in u quali currompi i ghjudici). Plutarcu ci infurmò di a so morti viulenti, essendu statu uccisu da i frateddi di una donna ch'eddu sedussi o tantò di siducia.
Attività
Si narra ch'è à i ludi funebri in onori di Anfidamanti, vinsi è suparò ancu in bravura Omeru stessu. Eppuri stu fattu ùn hè micca sturicamenti sicuru, postu ch'è u documentu chì l'attesta, l'Agone di Omeru è Esiodu, fù cunsidatu incù suspettu, simbrendu à i critichi ch'eddu fussi un'invinzioni di u sufistu Alcidamanti. Oltri à l' Opari è i ghjorni, hè pussibuli attribuiscia incù cirtezza à Esiodu ancu a Tiugunia, u prima puema riligiosu grecu chì prova à stabiliscia un ordini in a genealugia di i divinità adurati in Grecia (a Tiugunia hè asattamenti quissa, veni à dì a nascita di i divinità). St'opara nasci da l'esigenza da parti di l'autori di "definiscia" è riurganizà a fluttuanti materia mitulogica chì, à causa di i diversi tradizioni lucali di l'Elladi, prisintava diffarenti lighjendi o tuttu à fattu diffarenti "genealugii" par u stessu diu o dea. Edda, inoltri, cunteni numarosi infurmazioni nantu à l'origini di l'universu è nantu à i divinità primurdiali chì contribuitini à a so furmazioni è probbiu par tali raghjoni si riteni ch'è a Tiugunia fù u testu chì garantì a vittoria d'Esiodu à i festi Calcidichi, è chì dunqua hè cunsidarata com'è pricidenti à l' Opari. Oltri à i dui cilebrissimi opari à no arrivati par intreiu, di u corpus esiudeu diviani fà parti ancu U catalogu di i donni o Eoie, cunsirvatu in forma frammintaria, U scudu d'Erculu è una seria d'opari minori, tutti cunsirvati in modu frammintariu, di a quali autanticità i stessi antichi dubitavani dighjà. Ùn hè mancu stampa chjaru ciò ch'eddi funi i Grandi Eoie, di i quali sò attistati à malapena u titulu è calchì frammentu.
Opari
Esìodu s'accupò par prima di una nova puisia: a puisia "didascalica", veni à dì à u fini d'insignà. Essendu una grandissima parsunalità, com'è occorsi par Omeru, attirò à sè una discreta quantità d'opari chì ùn erani micca i soi. Si riporta di seguitu a lista cumpletta di l'opari minori, di i quali parò, com'è s'hè dittu, à spessu hè diffusu u suspettu (o a cirtezza) ch'eddu si tratti di scritti apocrifi.
I carattaristichi di l'opara esiodea sò trè:
Ideologia
A pruposta di Esìodu si culloca in l'VIII seculu a.C. è duvimu dunqua prughjittà a so opara in u pinsamentu di u tempu; hè u prima autori grecu à pruvà à metta par iscrittu l'antica mitulugia tiulogica è à fà lu incù a cuscenza d'essa un pueta prufeta. Finu à tandu ùn avia pruvatu nimu à intruducia un cuncettu tiulogicu è tiugonicu (Tiugunia), affianchendu lu à un cumplementu eticu (L' Opari è i Ghjorni). Quissa poni in risaltu l'evidenti cumplimintariità di i dui opari principali d'Esìodu.
Suciulogia
Esìodu hè statu ghjustamenti difinitu da parechji com'è u pueta di l'umili. Infatti cumpuniti un'opara, L' Opari è i Ghjorni, chì sona com'è una critica contru l'inerti oziusità di l'aristucrazia; inoltri, hè a prima volta chì i classi infiriori trovani spaziu in a puisia epica greca.
Puetica
Esìodu cunfigureghja in modu assulutamenti ineditu l'attività puetica. Mentri l'epica tradiziunali era ughjittiva è imparsunali, senza un autori dichjaratu, Esìodu porta l'epica versu un orizonti à noi altri più cunformu: si dichjara è rendi a puisia sughjittiva è parsunali, li cunferisci un'individualità storica. Inoltri, s'è l'ebbica tradiziunali avia una funzioni edunisticu-pedagogica, in Esìodu a puisia acquista un timbru schiittamenti didascalicu: Esìodu si faci maestru di sapienza, pueta prufeta; a puisia diventa magisteru sapiinziali, punendu i basi di una radica ineliminevuli in a cultura uccidintali.
Lingua, stilu è metrica
Esìodu hè un pueta epicu, è cusì a so lingua hè quidda di l' epos, dighjà cundiziunata da l'usu di l'esametru. Esisti puri calchì eccezzioni, spessu formi chì rimandani à i dialettisimi lucali, più prisenti in l'Opari. Di manera evidenti, essendu data a pusizioni eolica di a Beozia (induva l'opari esiudei sò cumposti), sò più prisenti l'eolisimi in cunfrontu à l'epos omericu. Da parti di quiddi critichi chì volini Esìodu com'è un ripprisintanti di una tradizioni puetica indipindenti, sò stati cunsidarati incù un' attinzioni maiori quiddi aspetti linguistichi tutalamenti stranieri à Omeru, com'è parechji infiniti brevi è accusativi plurali brevi di a prima diclinazioni. U stilu inveci, hè varghjinatu. Sò molti difatti i formuli sputicamenti omerichi o custruiti annantu ad eddi. Omeru inoltri ùn pudia micca essa prisenti com'è mudeddu (à diffarenza di quiddu chì avviniti in l'ebbica ultiriori) bensì com'è ripprisintanti di un genaru litterariu sempri vivu è attivu, è a cultura à a quali appartinia Esìodu, quidda Beotica, era diffarenti da quidda chì avia pruduttu l' epos. U stilu epicu tradiziunali hà una tunalità uniforma, senza frastagliaturi. Inveci u stilu di Esìodu hè versiculori, priculusamenti oscillanti frà una tunalità ieratica è una tunalità pupulari. Quantunqua in u so cumplessu hà un andamentu efficaci, lapidariu, tindinzialamenti causticu, ellitticu. A grandezza d'Esìodu hè tistimuniata da u fattu ch'eddu hè parimenti abili par dilinià sceni di genaru, magari tracciati incù una spezia di gustu oleugraficu ottucentescu, quantu par cundinsà affreschi tipicamenti epichi. Esìodu sustanzialamenti transcudificheghja u linguaghju omericu, manipuleghja dunqua u testu omericu in rapportu à i so nicissità cuntingenti, oppuri, essendu un innuvadori, suvita a strada di a neufurmazioni, inventa veni à dì un novu lessicu è novi imagini. Da parechji, par stu so spiritu innuvativu, hè statu paragunatu à un Leopardi di l'ebbica.
Curiusità
À Esiodu hè statu intitulatu u crateru Hesiod, annantu à a superficia di Mercurio. À Esiodu hè didicatu dinò u prima attu di l'opara I Musi galanti di Jean-Jacques Rousseau.
Aloe arborescens
L'aluetu arburescente  (Aloe arborescens) hè una pianta chì face parte di a famiglia di e Liliaceae. Hè originariu di l'Africa australe. Hè cultivatu à fini orticoli è medicinali, per u più à u Giappone.
Etimologia
U nome genericu Aloe vene da a parola latina aloe è da u grecu αλόη, termini chì pudianu designà l'Aloe vera. L'epitetu genericu arborescens vene da u latinu è significheghja "arburescente, chì hà l'apparenza di un arburu".
Storia è sistematica
L'aluetu arburescente hè cultivatu in i giardini di a Cumpagnia olandese di l'Indie orientale à u Capu à parte si da almenu 1695. Hè impurtatu à Amsterdam da u prufissore Commelinin u 1674 è à u Giappone à u XVIIu seculu. Philip Miller, u botanistu di u giardinu butanicu di Chelsea à Londra publicheghja in u 1768, in u so celebru dizziunariu di l'ortulanu, a prima descrizzione butanica di a pianta, sottu à u nome d' Aloe arborescens. A famiglia di l'Aloacee hè criata in u 1802 da u botanistu tedescu August Batsch (sottu à u nome d'Alooideae) ma ùn hè micca bè accittata da a cumunità di i botanisti è casca in disusu mentre centu uttanti anni. Ùn hè ch'è in u 1981, ch'è Cronquist a rimette à l'onore. A famiglia di i Xantorroeacee, creata in u 1829 da u naturalistu belgicu Du Mortier, per e piante monocutiledone di u generu Xanthorrhoea d'Australia, hè allargata da a classifica APG III (2009) per inchjude i generi in tempi di una volta piazzati in e famiglie Asphodelaceae induve fubbe dinù classificata Aloe arborescens.
Sinonimi
Sicondu The Plant List, i sinonimi di Aloe arborescens sò:
Descrizzione
L'Aluetu arburescente hè un arburettu, chì pò aghjunghje 2 à 3 m di altezza, incù e casce persistente. U picciolu sulitariu o ramificatu, pò aghjunghje un diamitru di 30 cm à u basamentu, incù e foglie morte persistente. E casce sessile, sò disposte in rusette dense, à l'estremità di i piccioli. U lembu hè lungarinu. Si ristringhje rigularmente da u basamentu à l'arice è misura da 50 à 60 cm di longu, annantu à 5-7 cm di largu à u basamentu. L'infiuriscenza di 60-80 cm hè eretta, di regula simplicia, qualchì volta incù un ramu.
Lucalisazione
L'aluetu arburescente hè prisente naturalmente in a parte sudestu di l'Africa australe. Hè indigenu in a rigione ragruppendu l'Africa di u Sudu, u Botswana, u Malawi, u Mozambicu è u Zimbabwe. Pussede a distribuzione a più stesa in u generu Aloe. Benchì l'aluetu arburescente s'adatta à numerosi tipi d'ambienti, u so ambiente naturale si trova generalmente in e rigione muntose. Cresce annantu à e scugliere muntose, qualchì volta in toppe dense, in e pratuline di muntagna frà i scogli, in e fureste poche dense è e fureste custiere. L'aluetu arburescente hè statu impurtatu in numerosu paesi trupicali, sottutrupicali o timperati caldi, per e so qualità orticole è e so virtù medicinale. Hè diventatu invasivu à u Portugallu. Fubbe introduttu à u Giappone à u XVIIu seculu induve ellu s'hè naturalizatu annantu à e coste di u punente è di u sudu. Hè prubabilmente 'ssu paese chì hè u più produttore impurtante ma solu per u mercatu internu. In Italia, a so cultura cummerciale hè destinata à a cosmetica è à l'erburisteria. A cultura hà principiatu in China è in Israele.